Et et-årigt pilotprojekt mellem børneafdelingen på Aalborg Sygehus og Aalborg Kommune skal give viden om, hvordan man bedst muligt kan hjælpe overvægtige børn og unge. - Vi ved i dag meget om årsagerne til og behandling af overvægt, men der er mange elementer, vi stadig er usikre på i forhold til at tilrettelægge en effektiv behandling, og det skal pilotprojektet hjælpe os med at blive klogere på, siger børnelæge Ronni Bengtson Jacobsen, Børneafdelingen, Aalborg Sygehus. I Aalborg Kommune er 20 procent af alle børn og unge overvægtige og tre procent er svært overvægtige. Det svarer til omkring 850 svært overvægtige børn og unge.

Referat:
Et nyt samarbejde mellem Aalborg Sygehus og Aalborg Kommune skal give mere viden om hjælp til overvægtige børn.